Neuvoston 27 päivänä tammikuuta 1997 VAHVISTAMA YHTEINEN KANTA (EY) N:o 14/97 Euroopan parlamentin ja neuvoston päätöksen N:o . . ./94/EY antamiseksi Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) tehdyn päätöksen 1110/94/EY mukauttamisesta toisen kerran (97/C 111/04)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 130 i artiklan 1 ja 2 kohdan,

ottavat huomioon komission ehdotuksen (1),

ottavat huomioon talous- ja sosiaalikomitean lausunnon (2),

ottavat huomioon alueiden komitean lausunnon (3),

noudattavat perustamissopimuksen 189 b artiklassa määrättyä menettelyä (4),

sekä katsovat, että

päätöksen N:o 1110/94/EY (5) 1 artiklan 3 kohdassa määrätään, että Euroopan parlamentti ja neuvosto tarkastavat uudelleen suurimman kokonaismäärän, jolla yhteisö osallistuu neljännen puiteohjelman rahoitukseen viimeistään 30 päivänä kesäkuuta 1996, jolloin on mahdollista korottaa sitä,

vuoden 1996 Euroopan unionin tutkimusta ja teknologista kehittämistoimintaa koskevassa vuosikertomuksessa tarkastellaan, miten neljännen puiteohjelman toteuttaminen on ensimmäisenä vuonna edennyt; siinä osoitetaan, että vuodelle 1995 osoitetut määrärahat on kokonaan sidottu ja että tutkimusyhteisö ja teollisuus ovat osoittaneet ohjelmaan erittäin suurta kiinnostusta; tästä syystä on ollut mahdotonta tukea joitakin korkealaatuisia hankkeita,

Euroopan unionin rahoitusnäkymät sallivat tutkimuspuiteohjelmaan osoitettavaksi lisärahoitusta vain rajoitetusti,

komissio on vakuuttunut, että päätetty rahoituslisäys rajoittuu joka tapauksessa nykyisten rahoitusnäkymien, sellaisina kuin ne ovat vahvistettuina budjettikurista ja budjettimenettelyn parantamisesta 29 päivänä lokakuuta 1993 tehdyssä toimielinten välisessä sopimuksessa (6), 3. pääluokan enimmäismäärään, tämän mitenkään rajoittamatta muita mainitun pääluokan painopistealueita, kuten Euroopan laajuisia verkkoja, jne.,

sen varmistamiseksi, että tutkimusponnistelut edelleenkin vaikuttaisivat myönteisesti Euroopan teollisuuden kilpailukykyyn kansainvälisellä tasolla sekä elämänlaatuun ja kestävään kehitykseen, on asianmukaista päättää lisärahoituksesta joidenkin erityisohjelmien osalta,

OVAT PÄÄTTÄNEET SEURAAVAA:

Ainoa artikla

1. Korotetaan suurinta kokonaismäärää, jolla yhteisö osallistuu neljännen puiteohjelman rahoitukseen sadalla miljoonalla eculla, mikä määrä osoitetaan neljännen puiteohjelman ensimmäisen toimenpidekokonaisuuden tiettyihin erityisohjelmiin, siten kuin tämän päätöksen liitteessä I on esitetty.

2. Muutetaan päätöstä N:o 1110/94/EY seuraavasti:

- Korvataan 1 artiklan 3 kohdan ensimmäinen alakohta seuraavati:

"Suurin kokonaismäärä, jolla yhteisö osallistuu neljännen puiteohjelman rahoitukseen, on 11 864 miljoonaa ecua. Tästä määrästä varataan 5 449 miljoonaa ecua kaudeksi 1994-1996 ja 6 415 miljoonaa ecua kaudeksi 1997-1998".

- Korvataan liite I tämän päätöksen liitteen II tekstillä.

Tehty . . .

Euroopan parlamentin puolesta

Puhemies

Neuvoston puolesta

Puheenjohtaja

(1) EYVL N:o C 115, 19.4.1996, s. 13.

(2) EYVL N:o C 212, 22.7.1996, s. 24.

(3) EYVL N:o C 337, 11.11.1996, s. 55.

(4) Euroopan parlamentin lausunto annettu 18 päivänä kesäkuuta 1996 (EYVL N:o C 198, 8.7.1996, s. 40), neuvoston yhteinen kanta vahvistettu 27 päivänä tammikuuta 1997 (ei vielä julkaistu virallisessa lehdessä) ja Euroopan parlamentin päätös tehty . . . (ei vielä julkaistu virallisessa lehdessä).

(5) EYVL N:o L 126, 18.5.1994, s. 1, päätös sellaisena kuin se on muutettuna pääöksellä N:o 616/96/EY (EYVL N:o L 86, 4.4.1996, s. 69).

(6) EYVL N:o C 331, 7.12.1993, s. 1.

LIITE I

>TAULUKON PAIKKA>

LIITE II

"LIITE I

NELJÄS PUITEOHJELMA (1994-1998)

MÄÄRÄT JA JAKAUTUMINEN

>TAULUKON PAIKKA>

>TAULUKON PAIKKA>

"

NEUVOSTON PERUSTELUT

I. JOHDANTO

Komissio esitti 2 päivänä helmikuuta 1996 ehdotuksen päätökseksi tutkimuksen ja teknologisen kehittämisen neljättä puiteohjelmaa koskevan päätöksen 1110/94/EY, sellaisena kuin se on muutettuna päätöksellä N:o 616/96/EY, mukauttamisesta toisen kerran päätöksen 1110/94/EY 1 artiklan 3 kohdan mukaisesti (1) (2). Ehdotus perustuu Euroopan yhteisön perustamissopimuksen 130 i artiklan 1 ja 2 kohtaan.

Euroopan parlamentti antoi lausuntonsa ehdotuksesta 18 päivänä kesäkuuta 1996.

Talous- ja sosiaalikomitea antoi lausuntonsa 29 päivänä toukokuuta 1996 ja alueiden komitea 13 päivänä kesäkuuta 1996.

Euroopan parlamentin lausunnon käsittelyn jälkeen muutettu komission ehdotus annettiin 27 päivänä syyskuuta 1996.

Sen jälkeen komissio muutti ehdotustaan komission jäsenen Cressonin neuvostolle ja Euroopan parlamentille 13 päivänä marraskuuta 1996 osoittamalla kirjeellä ja vahvisti muutoksen muodollisesti neuvoston istunnossa 5 päivänä joulukuuta 1996, jolloin neljännen puiteohjelman ehdotettu lisärahoitus supistettiin 100 miljoonaan ecuun. Komissio ehdotti lisäksi, että lisärahoitusta käytettäisiin tiettyjen ohjelmien valikoivaan uudelleenrahoittamiseen joidenkin neljännen puiteohjelman ensimmäiseen toimenpidekokonaisuuteen kuuluvien tutkimusaiheiden rahoittamiseksi.

Neuvosto hyväksyi yhteisen kannan perustamissopimuksen 189 b artiklan mukaisesti 27 päivänä tammikuuta 1997.

II. NEUVOSTON YHTEINEN KANTA

Vahvistaessaan edellä mainitun yhteisen kannan neuvosto korosti, että päätös ei saisi millään tavoin vaikuttaa tutkimusta ja teknologista kehittämistä koskevan viidennen puiteohjelman sisältöön ja rahoitukseen.

Neuvoston yhteinen kanta on suurelta osin komission 13 päivänä marraskuuta 1996 tekemän tarkistetun ehdotuksen mukainen sekä 100 miljoonan ecun kokonaismäärän että eri ohjelmille ja toiminnoille kohdistettavien varojen jakauman osalta.

a) Neuvosto katsoi, että komission muutettu ehdotus on kokonaismäärän osalta realistinen, ja päätti näin ollen hyväksyä 100 miljoonan ecun määrän.

Alkuperäistä ehdotusta antaessaan komissio totesi, että ehdotettu määrä 700 miljoonaa ecua (sekä EY:n että Euratomin puiteohjelmiin) edellyttäisi rahoitusnäkymien otsakkeen 3 enimmäismäärän nostamista huomattavasti. Nyt, kun neuvosto on tehnyt vuosia 1998 ja 1999 koskevan päätöksen rahoitusnäkymien säilyttämisestä ennallaan, määrä ei kuitenkaan enää vastaa talousarvion realiteetteja. Neuvosto tarkasteli komission muutettua ehdotusta 100 miljoonan ecun määrästä talousarvion kannalta ja totesi, että summa pysyy otsakkeen 3 tämänhetkisissä rajissa, edellyttäen että neuvosto tutkii kiireesti ja yksityiskohtaisesti otsakkeeseen 3 rahoituskauden loppuaikana kohdistuvia paineita, ja kun otetaan huomioon lisärahoituksen tarve myös muilla politiikan aloilla.

b) Valittaessa lisärahoitusta saavia toimintoja ja jaettaessa varoja niiden kesken neuvosto seurasi kommission kantaa, että lisärahoituksen ollessa nyt suhteellisen pieni rahoitettavien toimintojen määrää olisi rajoitettava parhaimman hyötysuhteen saavuttamiseksi, ja jotta sen vaikutus näkyisi selvästi valituilla tutkimusaloilla.

Toimintojen valintaa ajatellen otettiin huomioon myös Euroopan parlamentin ehdottamat, erityisesti TSE-tautiin liittyviä tauteja, rokotuksia ja jalkaväkimiinoja koskevat tarkistukset.

- Neuvosto tuki uusia tutkimustoimia TSE-taudin alalla, mutta katsoi, että mahdollisuudet käyttää komission ehdottamat 35 miljoonan ecua yksinomaan TSE-tutkimukseen olivat rajoitetut. Se katsoi lisäksi, että Euroopan parlamentin tarkistuksen 65 mukaisesti olisi myös tuettava rokotuksia ja virustauteja koskevaa lisätutkimusta Biomed- ja Biotech-ohjelmien yhteydessä. Siksi päätettiin, että 35 miljoonan määräraha kattaisi sekä TSE-tautia että rokotteita ja virustauteja koskevat tutkimukset.

- Jalkaväkimiinojen suhteen neuvosto oli yhtä mieltä Euroopan parlamentin kanssa (ks. tarkistukset 22, 25, 26, 27, 28, 31, 33) siitä, että jalkaväkimiinoja koskevaan tutkimukseen olisi annettava lisärahoitusta, kuten myös komissio on ehdottanut.

(1) Artiklassa säädetään, että "Euroopan parlamentti ja neuvosto tarkistavat suurimman kokonaismäärän puiteohjelman täytäntöönpanon, sen merkityksen yhteisön teollisuuden kilpailukyvylle kansainvälisellä tasolla, kustannus-hyötysuhteen ja Euroopan unionin taloudellisten näkymien perusteella ja voivat nostaa sitä 12 359 miljoonaan ecuun saakka."

(2) Komissio antoi samana päivänä myös Euroopan atomienergiayhteisön perustamissopimuksen 7 artiklaan perustuvan ehdotuksen neuvoston päätökseksi Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen N:o 94/268/Euratom mukauttamisesta toisen kerran. Neuvosto päätti kuulla Euroopan parlamenttia myös tästä ehdotuksesta; Euroopan parlamentti antoi lausuntonsa 18 päivänä kesäkuuta 1996.